Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Xoverdayîşê tarîxî yê gerîlayan planê îşxalî yê dewleta tirke pûç kerdî. Dewleta tirke seba ke biresa armancê xo bi hawayêkê sîstematîkî çekanê kîmyewîyan û bombayanê qedexekerdeyan şuxilnena. Rixmo ke nê sûcê ci ameyî belgekerdene û rojdemkerdene hêzê mîyanneteweyî bêveng ê û na bêvengîya paştî û hêz dana dewleta tirke. Artêşa tirke ya îşxalkere 20ê teşrîna peyêne ra nata 6 reyî pê bombayanê qedexekerdeyan û 11 reyî zî pê çekanê kîmyewîyan mewzîyê şerî dayî bombayan ver.
Çalakîyanê hêzanê ma de zî 5 îşxalkerî ameyî cezakerdene.
Detayê çalakîyan wina yê:
Çarçewa Hemleya Şorişgêre ya Bazanê Zagrosî de herêma Zapî de;
20ê teşrîna peyêne de Warê Xoverdayîşî yê Şehîd Adilî yê Çemçoyî de 3 îşxalkerî hetê hêzanê ma ra ameyî cezakerdene.
20ê teşrîna peyêne de Warê Xoverdayîşî yê Sîda de îşxalkerî ameyî derbkerdene.
20ê teşrîna peyêne de Warê Xoverdayîşî yê Çemçoyî de hêzanê YJA-Starî yew îşxalker ceza kerd.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
20ê teşrîna peyêne de Warê Xoverdayîşî yê Girê Cûdî de 1 îşxalker ame cezakerdene.
20ê teşrîna peyêne de Warê Xoverdayîşî yê Girê Cûdîyî de skorskyêk ame hedefkerdene û pirodayîşê hêzanê ma ra dima skorsky warî ra rema.
Hêrişê ke artêşa îşxalkere pê çekanê kîmyewîyan û bombayanê qedexekerdeyan kerdê:
20ê teşrîna peyêne de mewzîyê şehîd Çekdarî yê Girê Cûdî, mewzîyê Şehîd Serxwebûnî yê Çemçoyî, mewzîyê Şehîd Felatî yê Sîda dîyayî bombayan ver.
Hêrişê bînî yê artêşa îşxalkere;
20ê teşrîna peyêne de Warê Xoverdayîşî yê Saca, Çemço, Girê FMyî, Kurojahro, Girê Amediyê û Girê Cûdîyî, warê Goşinê yê Xakurkê dîyayî bombayan ver.
20ê teşrîna peyêne de zî îşxalkeran xîret kerd ke mewzîyanê Şehîd Serxwebûnî pê kepçeyan birijnê.''
